S-8543/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. desember 2020, á hendur S-kk-þgf Á-kk-þgf J-kk-þgf, kt. [...], [...], [...], fyrireftirtalinumferðarlagabrotframin á árinu 2020 með því að hafa:

I.

Laugardaginn 29. febrúar, ekið bifreiðinni [...] sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 135 ng/ml og tetrahýdrókannabínól 5,7 ng/ml) og með 105 km hraða á klukkustund um Reykjanesbraut við Vífilsstaðaveg í Garðabæ, þar sem lögregla stöðvaði aksturinn, en leyfður hámarkshraði á veginum var 80 km á klukkustund.

Telst háttsemi þessi varða við 2., sbr. 4. mgr. 37. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Þriðjudaginn 4. ágúst, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 110 ng/ml og tetrahýdrókannabínól 4,7 ng/ml) um bifreiðastæði við Spöngina í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Sunnudaginn 20. september, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 35 ng/ml og tetrahýdrókannabínól 2,8 ng/ml) um bifreiðastæði við verslunina Hagkaup við Spöngina í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 21. desember 2020, hefur ákærða tvívegis verið gerð refsing fyrir brot gegn umferðarlögum. Ákærða var gert að greiða sekt með viðurlagaákvörðun 20. júní 2013 fyrir akstur undir áhrifum ávana- og fíkniefna og hann sviptur ökurétti í 10 mánuði frá þeim degi að telja. Þá var ákærða gert að greiða sekt með dómi 21. nóvember 2018 fyrir m. a. akstur undir áhrifum ávana- og fíkniefna auk vopnalagabrots.

Með vísan til framangreinds verður við ákvörðun refsingar við það miðað að ákærða sé nú í þriðja sinn gerð refsing fyrir akstur undir áhrifum ávana- og fíkniefna.

Með hliðsjón af framangreindu, sakarefni málsins, dómvenju og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 405.712 krónur í sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Á-kk-nf J-kk-nf, sæti fangelsi í 75 daga.

Ákærði er sviptur ökurétti ævilangt frá birtingu dóms þessa að telja.

Ákærði greiði 405.712 krónur í sakarkostnað.

S-kvk-nf D-kvk-nf J-kvk-nf